title: Eiropas Parlamenta un Padomes Lēmums (2001. gada 13. decembris) par līdzekļu mobilizāciju elastības fondam (24. punkts 1999. gada 6. maija Iestāžu nolīgumā par budžeta disciplīnas un budžeta procedūras uzlabošanu)

text:
Svarīgs juridisks paziņojums

|

32002D0158

Oficiālais Vēstnesis L 053 , 23/02/2002 Lpp. 0028 - 0029

		Eiropas Parlamenta un padomes lēmums(2001. gada 13. decembris)par līdzekļu mobilizāciju elastības fondam(24. punkts 1999. gada 6. maija Iestāžu nolīgumā par budžeta disciplīnas un budžeta procedūras uzlabošanu)(2002/158/EK)EIROPAS PARLAMENTS UN EIROPAS SAVIENĪBAS PADOME,ņemot vērā 1999. gada 6. maija Iestāžu nolīgumu starp Eiropas Parlamentu, Padomi un Komisiju par budžeta disciplīnu un budžeta procedūras uzlabošanu [1], un jo īpaši tā 24. punktu,ņemot vērā priekšlikumu par Padomes regulas izveidošanu ar mērķi veicināt to kuģu pārveidošanu un zvejnieku pārkvalificēšanu, kas līdz 1999. gadam bija atkarīgi no Zvejniecības nolīguma ar Maroku (COM(2001) 384 — 2001/0163(CNS)) [2],ņemot vērā samierināšanās sapulces, kura notika 2001. gada 21. un 22. novembrī starp Padomes un Eiropas Parlamenta delegācijām un kurā piedalījās arī Komisija, secinājumus par Eiropas Savienības vispārējā budžeta projekta 2002. finanšu gadam Padomes otro lasījumu,tā kā:(1) Zvejniecības nolīgums starp Eiropas Savienību un Marokas Karalisti nav atjaunots, Eiropadome tikšanās laikā Nicā aicināja Komisiju iesniegt priekšlikumus par tās Kopienas flotes pārstrukturēšanu, kas darbojas Marokas ūdeņos.(2) Komisijas 2001. gada 18. jūlijā ierosinātais mērķpasākums Spānijas un Portugāles flotu pārstrukturēšanai, kas izmaksātu EUR 197 miljonus, iekļauj pasākumus, kuri ir līdzīgi Zivsaimniecības virzības finansēšanas instrumenta (ZVFI) finansētajiem pasākumiem un izveidoti, pamatojoties uz tā darba metodēm, lai gan tas ierosina īpašu kārtību saistībā ar attiecīgajām flotēm.(3) Šo pasākumu iekļauj zem finanšu plāna 2. virsraksta "Struktūrpolitikas pasākumi" apakšvirsraksta "Struktūrfondi" un tas papildina kompensāciju apjomus, kas šajā sakarā piešķirti kopš 2000. gada janvāra.(4) Reģioniem, kuri robežojas ar kandidātvalstīm, sniedzamās palīdzības pasākumu 2002. gada budžets ir plānots EUR 30 miljoni un to iekļauj zem 2. virsraksta "Struktūrpolitikas pasākumi", kas ir Kopienas iniciatīvas Interreg daļa.(5) Saskaņā ar Iestāžu nolīguma otrās daļas 12. punktu attiecībā uz summām, kas piešķirtas visiem finanšu plāna 2. virsrakstā "Struktūrpolitikas pasākumi" iekļautajiem pasākumiem, nav pieļaujama rezerve.(6) Tādējādi ir ievēroti nosacījumi elastības fonda izmantošanai, kā noteikts Iestāžu nolīguma 24. punktā,IR PIEŅĒMUŠI ŠO LĒMUMU.1. pantsEiropas Savienības 2002. finanšu gada vispārējā budžetā elastības fondu izmanto EUR 200 miljonu nodrošināšanai saistību apropriācijās.2. pantsTo kuģu un zvejnieku, kas līdz 1999. gadam bija atkarīgi no Zvejniecības nolīguma ar Maroku, pārveidošanas un pārkvalificēšanas veicināšanas mērķpasākumu finansēšanai izlieto EUR 170 miljoni no šīs summas, kura iekļauta finanšu plānā zem virsraksta "Struktūrpolitikas pasākumi" jaunā rindiņā B2–2 0 0 N Eiropas Savienības 2002. finanšu gada vispārējā budžetā.Pārējos EUR 30 miljonus izlieto to reģionu, kuri robežojas ar kandidātvalstīm, konkurētspējas veicināšanas pasākumu finansēšanai, kā noteikts B2–1 4 nodaļā "Kopienas iniciatīvas", kas ir Interreg programmas daļa.3. pantsŠo lēmumu publicē Eiropas Kopienu Oficiālajā Vēstnesī (L sērijas) reizē ar Eiropas Savienības 2000./2003. finanšu gada vispārējo budžetu. [3]Strasbūrā, 2001. gada 13. decembrīEiropas Parlamenta vārdā —priekšsēdētājaN. FontainePadomes vārdā —priekšsēdētājsJ. Vande Lanotte[1] OV C 172, 18.6.1999., 1. lpp.[2] OV C 270 E, 25.9.2001., 266. lpp.[3] OV L 29, 31.1.2002.--------------------------------------------------


title: Padomes lēmums (1999. gada 20. oktobris), ar ko nosaka iestādi, kura ir kompetenta personas iecelt amatos Padomes ģenerālsekretariātā

text:
Avis juridique important

|

31999D0692

Official Journal L 273 , 23/10/1999 P. 0012 - 0013

Padomes Lēmums(1999. gada 20. oktobris),ar ko nosaka iestādi, kura ir kompetenta personas iecelt amatos Padomes ģenerālsekretariātā(1999/692/EK, EOTK, Euratom)EIROPAS SAVIENĪBAS PADOME,ņemot vērā Eiropas Kopienu Civildienesta noteikumus un pārējo darbinieku nodarbināšanas kārtību, kā noteikts Padomes 1968. gada 29. februāra Regulā (EEK, Euratom, EOTK) Nr. 259/68[1], kurā jaunākie grozījumi izdarīti ar Regulu (EK, EOTK, Euratom) Nr. 1238/1999[2], un jo īpaši Civildienesta noteikumu 2. pantu un nodarbināšanas kārtības 6. pantu,tā kā:(1) Saskaņā ar EK Līguma 207. panta 2. punkta pirmo daļu EOTK Līguma 30. panta 2. punkta pirmo daļu un Eiropas Atomenerģijas kopienas dibināšanas līguma 121. panta 2. punkta pirmo daļu, kurā grozījumi izdarīti ar Amsterdamas Līgumu, kurš stājās spēkā 1999. gada 1. maijā, par Padomes Ģenerālsekretariātu atbild ģenerālsekretārs, Augstais pārstāvis kopējās ārpolitikas un drošības politikas lietās, še turpmāk "ģenerālsekretārs", kuram palīdz ģenerālsekretāra vietnieks.(2) Būtu jāpieņem jauns lēmums par iestādi, kas kompetenta iecelt personas amatā Padomes Ģenerālsekretariātā un jāatceļ Lēmums 63/2/Euratom un Lēmums 63/9/EEK[3],IR PIEŅĒMUSI ŠĀDU LĒMUMU.1. pantsTādas iestādes pilnvaras, kas saskaņā ar Civildienesta noteikumiem ir kompetenta iecelt amatā un kas saskaņā ar pārējo darbinieku nodarbināšanas kārtību ir kompetenta slēgt darba līgumus, attiecībā uz Padomes Ģenerālsekretariātu īsteno:a) Padome - attiecībā uz ģenerālsekretāru un ģenerālsekretāra vietnieku;b) Padome, pēc ģenerālsekretāra priekšlikuma - attiecībā uz 1. un 13. panta, 15. panta otrās daļas, 16., 22., 30., 31., 32., 38., 41., 49., 50., 51., 78., 87., 88., 89. un 90. panta A kategorijas 1. pakāpes ierēdņiem vai darbiniekiem; savas pilnvaras nākt klajā ar priekšlikumu ģenerālsekretārs drīkst deleģēt ģenerālsekretāra vietniekam;c) ģenerālsekretārs - attiecībā uz pārējiem gadījumiem; ģenerālsekretārs drīkst deleģēt savas pilnvaras ģenerālsekretāra vietniekam.Ģenerālsekretāra vietnieks drīkst administrācijas ģenerāldirektoram deleģēt daļu pilnvaru vai visas pilnvaras, ko viņam deleģējis ģenerālsekretārs attiecībā uz pārējo darbinieku nodarbināšanas kārtības piemērošanu un Civildienesta noteikumu piemērošanu B, C un D kategorijas ierēdņiem. Šādi nedrīkst deleģēt pilnvaras, kuras viņam ir deleģētas attiecībā uz ierēdņu iecelšanu amatā un amata pilnvaru izbeigšanu, kā arī citu darbinieku pieņemšanu darbā.2. pantsAr šo ir atcelts Lēmums 63/9/EEK un Lēmums 63/2/Euratom.3. pantsŠis lēmums stājas spēkā tā pieņemšanas dienā.4. pantsŠo lēmumu publicē Eiropas Kopienu Oficiālajā Vēstnesī.Briselē, 1999. gada 20. oktobrīPadomes vārdā priekšsēdētājaT. Halonen[1] OV L 56, 4.3.1968., 1. lpp.[2] OV L 150, 17.6.1999., 1. lpp.[3] Padomes 1962. gada 14. maija lēmumi, ar ko nosaka iestādi, kura ir kompetenta personas iecelt amatos Padomes ģenerālsekretariātā (OV 5, 16.1.1963., 33. un 34. lpp.).


title: Padomes Lēmums (2010. gada 8. novembris) par to, lai Savienības vārdā parakstītu un provizoriski piemērotu Protokolu Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Ukrainu, no otras puses, par Pamatnolīgumu starp Eiropas Savienību un Ukrainu par vispārējiem principiem Ukrainas dalībai Savienības programmās

text:
               21.1.2011

               LV

               Eiropas Savienības Oficiālais Vēstnesis

               L 18/2

         PADOMES LĒMUMS
   (2010. gada 8. novembris)
   par to, lai Savienības vārdā parakstītu un provizoriski piemērotu Protokolu Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Ukrainu, no otras puses, par Pamatnolīgumu starp Eiropas Savienību un Ukrainu par vispārējiem principiem Ukrainas dalībai Savienības programmās
   (2011/34/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 114., 168., 169., 172. pantu, 173. panta 3. punktu, 188. un 192. pantu saistībā ar 218. panta 5. punktu un 218. panta 8. punkta pirmo daļu,
   ņemot vērā Eiropas Komisijas priekšlikumu,
   tā kā:

               (1)

               Padome 2007. gada 18. jūnijā pilnvaroja Komisiju risināt sarunas par protokola noslēgšanu Partnerības un sadarbības nolīgumam, ar kuru izveido partnerību starp Eiropas Kopienām un to dalībvalstīm, no vienas puses, un Ukrainu, no otras puses, (1) par Pamatnolīgumu, ar ko nosaka vispārējos principus Ukrainas dalībai Savienības programmās (turpmāk “protokols”).

               (2)

               Komisija ir sekmīgi pabeigusi sarunas.

               (3)

               Lisabonas līgumam stājoties spēkā 2009. gada 1. decembrī spēkā, Eiropas Savienība ir aizstājusi Eiropas Kopienu un ir tās pēctece.

               (4)

               Protokols būtu jāparaksta Savienības vārdā, ņemot vērā tā noslēgšanu vēlāk.

               (5)

               Saskaņā ar tā 10. pantu protokols būtu jāpiemēro provizoriski, kamēr nav pabeigtas procedūras tā noslēgšanai,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināta Protokola parakstīšana Partnerības un sadarbības nolīgumam, ar ko izveido partnerību starp Eiropas Kopienām un tās dalībvalstīm, no vienas puses, un Ukrainu, no otras puses, par Pamatnolīgumu starp Eiropas Savienību un Ukrainu par vispārējiem principiem Ukrainas dalībai Savienības programmās (turpmāk “Protokols”), ņemot vērā tā noslēgšanu.
   Protokola teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas ir tiesīgas Savienības vārdā parakstīt protokolu, ņemot vērā tā noslēgšanu.
   3. pants
   Protokolu no tā parakstīšanas dienas piemēro provizoriski, līdz tiek pabeigtas tā noslēgšanai vajadzīgās procedūras.
   4. pants
   Šis lēmums stājas spēkā tā pieņemšanas dienā.

      Briselē, 2010. gada 8. novembrī

            Padomes vārdā –

            priekšsēdētājs

         M. WATHELET

      (1)  OV L 49, 19.2.1998., 3. lpp.

      PROTOKOLS
      Partnerības un sadarbības nolīgumam starp Eiropas Kopienām un to dalībvalstīm, no vienas puses, un Ukrainu, no otras puses, par Pamatnolīgumu starp Eiropas Savienību un Ukrainu par vispārējiem principiem Ukrainas dalībai Savienības programmās
      EIROPAS SAVIENĪBA, turpmāk “Savienība”,
      no vienas puses, un
      UKRAINA,
      no otras puses,
      turpmāk abas kopā “Puses”,
      tā kā:

                  (1)

                  Ukraina ir noslēgusi Partnerības un sadarbības nolīgumu, ar ko izveido partnerību starp Eiropas Kopienām un to dalībvalstīm, no vienas puses, un Ukrainu, no otras puses (1) (turpmāk “nolīgums”), kurš stājās spēkā 1998. gada 1. martā.

                  (2)

                  Eiropadome 2004. gada 17. un 18. jūnija Briseles sanāksmē atzinīgi vērtēja Komisijas priekšlikumus par Eiropas Kaimiņattiecību politiku (EKP) un apstiprināja Padomes 2004. gada 14. jūnija secinājumus.

                  (3)

                  Padome pēc tam vairākkārt ir pieņēmusi secinājumus, ar kuriem tā atbalstīja minēto politiku.

                  (4)

                  Padome 2007. gada 5. martā pauda atbalstu Komisijas 2006. gada 4. decembra paziņojumā izklāstītajai vispārējai pieejai, saskaņā ar kuru EKP partneri atbilstoši to sasniegumiem var piedalīties Kopienas aģentūru darbā un Kopienas programmās, ja to pieļauj juridiskais pamats.

                  (5)

                  Ukraina ir paudusi vēlmi piedalīties vairākās Savienības programmās.

                  (6)

                  Īpašie noteikumi, jo īpaši attiecībā uz finanšu ieguldījumu, kā arī ziņošanas un novērtēšanas procedūras, par Ukrainas dalību katrā atsevišķā programmā būtu jānosaka saprašanās memorandā starp Komisiju un Ukrainas kompetentajām iestādēm,

            IR VIENOJUŠĀS PAR TURPMĀKO.
      1. pants
      Ukrainai ir atļauts piedalīties visās pašreizējās un turpmākās Savienības programmās, kas saskaņā ar šo programmu pieņemšanas attiecīgajiem noteikumiem ir atvērtas Ukrainas dalībai.
      2. pants
      Ukraina sniedz finansiālu ieguldījumu Savienības vispārējā budžetā atbilstīgi īpašajām programmām, kurās Ukraina piedalās.
      3. pants
      Ukrainas pārstāvjiem ir atļauts piedalīties kā novērotājiem un saistībā ar jautājumiem, kuri attiecas uz Ukrainu, pārvaldības komitejās, kas atbildīgas par to programmu uzraudzību, kurās Ukraina veic finanšu ieguldījumu.
      4. pants
      Projektiem un iniciatīvām, ko iesniedz Ukrainas dalībnieki, iespēju robežās piemēro tos pašus nosacījumus, noteikumus un procedūras, kas attiecas uz konkrētajām programmām un ko piemēro dalībvalstīm.
      5. pants
      Ar Komisijas un Ukrainas kompetento iestāžu saprašanās memorandu tiek paredzēti īpašie noteikumi par Ukrainas dalību katrā atsevišķā programmā, jo īpaši veicamais finanšu ieguldījums, kā arī ziņošanas un novērtēšanas procedūras, pamatojoties uz attiecīgās programmas pieņemtajiem kritērijiem.
      Ja Ukraina piesakās Savienības ārējai palīdzībai, lai piedalītos kādā noteiktā Savienības programmā, pamatojoties uz 3. pantu Eiropas Parlamenta un Padomes Regulā (EK) Nr. 1638/2006 (2006. gada 24. oktobris), ar ko paredz vispārējos noteikumus Eiropas kaimiņattiecību un partnerības instrumenta izveidošanai (2), vai saskaņā ar jebkuru līdzīgu regulu, ar kuru paredz Savienības ārējo palīdzību Ukrainai un kuru var pieņemt nākotnē, nosacījumus, kas reglamentē to, kā Ukraina izmanto Savienības ārējo palīdzību, nosaka finansēšanas līgumā, ievērojot jo īpaši Regulas (EK) Nr. 1638/2006 20. pantu.
      6. pants
      Saskaņā Padomes Regulu (EK, Euratom) Nr. 1605/2002 (2002. gada 25. jūnijs) par Finanšu regulu, ko piemēro Eiropas Kopienu vispārējam budžetam (3), katrā saskaņā ar 5. pantu noslēgtā saprašanās memorandā nosaka, ka finanšu kontroli vai revīzijas vai citas pārbaudes, tostarp administratīvas pārbaudes, veiks Komisija, Eiropas Birojs krāpšanas apkarošanai (OLAF) un Revīzijas palāta vai tās tiek veiktas ar šo iestāžu atļauju.
      Tiks izstrādāti detalizēti noteikumi par finanšu kontroli un revīzijām, administratīvajiem pasākumiem, sodiem un piedziņu, kas ļaus Komisijai, Eiropas Birojam krāpšanas apkarošanai un Revīzijas palātai piešķirt tādas pilnvaras, kas ir līdzvērtīgas to pilnvarām attiecībā uz palīdzības saņēmējiem vai līgumslēdzējiem, kas veic uzņēmējdarbību Savienībā.
      7. pants
      Šo protokolu piemēro tik ilgi, kamēr ir spēkā nolīgums.
      Šo protokolu Puses paraksta un apstiprina saskaņā ar attiecīgajām procedūrām.
      Katra Puse var šo protokolu denonsēt, par to rakstiski paziņojot otrai Pusei. Šis protokols zaudē spēku sešus mēnešus pēc šāda paziņojuma dienas.
      Protokola izbeigšana pēc jebkuras Puses denonsēšanas neietekmē pārbaudes un kontroles, kas jāveic saskaņā ar noteikumiem, kuri attiecīgā gadījumā paredzēti 5. un 6. pantā.
      8. pants
      Ne vēlāk kā trīs gadus pēc šā protokola spēkā stāšanās dienas un reizi trijos gados pēc tam abas Puses var pārskatīt šā protokola īstenošanu, pamatojoties uz Ukrainas faktisko dalību Savienības programmās.
      9. pants
      Šo protokolu piemēro, no vienas puses, teritorijās, uz kurām attiecas Līgums par Eiropas Savienības darbību, un saskaņā ar minētā Līguma noteikumiem, un, no otras puses, Ukrainas teritorijā.
      10. pants
      Šis protokols stājas spēkā nākamā mēneša pirmajā dienā pēc dienas, kad Puses, izmantojot diplomātiskos kanālus, viena otrai paziņojušas, ka ir pabeigtas to procedūras, kas vajadzīgas, lai protokols stātos spēkā.
      Puses vienojas, ka līdz protokola spēkā stāšanās brīdim tās šo protokolu provizoriski piemēros no tā parakstīšanas dienas, ņemot vērā tā noslēgšanu vēlāk.
      11. pants
      Šis protokols ir nolīguma sastāvdaļa.
      12. pants
      Šis protokols ir sagatavots divos eksemplāros angļu, bulgāru, čehu, dāņu, holandiešu, igauņu, franču, grieķu, ungāru, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, spāņu, somu, vācu, zviedru un ukraiņu valodā, un visi teksti ir vienlīdz autentiski.

         Съставено в Брюксел на двадесет и втори ноември две хиляди и десета година.
         Hecho en Bruselas, el veintidós de noviembre de dos mil diez.
         V Bruselu dne dvacátého druhého listopadu dva tisíce deset.
         Udfærdiget i Bruxelles den toogtyvende november to tusind og ti.
         Geschehen zu Brüssel am zweiundzwanzigsten November zweitausendzehn.
         Kahe tuhande kümnenda aasta novembrikuu kahekümne teisel päeval Brüsselis.
         Έγινε στις Βρυξέλλες, στις είκοσι δύο Νοεμβρίου δύο χιλιάδες δέκα.
         Done at Brussels on the twenty-second day of November in the year two thousand and ten.
         Fait à Bruxelles, le vingt-deux novembre deux mille dix.
         Fatto a Bruxelles, addì ventidue novembre duemiladieci.
         Briselē, divi tūkstoši desmitā gada divdesmit otrajā novembrī
         Priimta du tūkstančiai dešimtų metų lapkričio dvidešimt antrą dieną Briuselyje.
         Kelt Brüsszelben, a kétezer-tizedik év november huszonkettedik napján.
         Magħmul fi Brussell, fit-tnejn u għoxrin jum ta’ Novembru tas-sena elfejn u għaxra.
         Gedaan te Brussel, de tweeëntwintigste november tweeduizend tien.
         Sporządzono w Brukseli dnia dwudziestego drugiego listopada roku dwa tysiące dziesiątego.
         Feito em Bruxelas, em vinte e dois de Novembro de dois mil e dez.
         Întocmit la Bruxelles la douăzeci și doi noiembrie două mii zece.
         V Bruseli dňa dvadsiateho druhého novembra dvetisícdesať.
         V Bruslju, dne dvaindvajsetega novembra leta dva tisoč deset.
         Tehty Brysselissä kahdentenakymmenentenätoisena päivänä marraskuuta vuonna kaksituhattakymmenen.
         Som skedde i Bryssel den tjugoandra november tjugohundratio.
         Вчинено в мiстi Брюссель двадцять другого листопада двi тисячi десятого року.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen
            За Європейське Спiвтовариство

            За Украйна
            Por Ucrania
            Za Ukrajinu
            For Ukraine
            Für die Ukraine
            Ukraina nimel
            Για την Ουκρανία
            For Ukraìne
            Pour l'Ukraine
            Per l'Ucraina
            Ukrainas vārdā –
            Ukrainos vardu
            Ukrajna részéről
            Għall-Ukraina
            Voor Oekraïne
            W imieniu Ukrainy
            Pela Ucrânia
            Pentru Ucraina
            Za Ukrajinu
            Za Ukrajino
            Ukrainan puolesta
            För Ukraina
            За Украïнy

         (1)  OV L 49, 19.2.1998., 3. lpp.

         (2)  OV L 310, 9.11.2006., 1. lpp.

         (3)  OV L 248, 16.9.2002., 1. lpp.


title: 2012/594/ES: Eiropas Parlamenta Lēmums ( 2012. gada 10. maijs ) par Eurojust 2010. finanšu gada budžeta izpildes apstiprināšanu#Eiropas Parlamenta Rezolūcija ( 2012. gada 10. maijs ) ar konstatējumiem, kas ir neatņemama daļa no lēmuma par Eurojust 2010. finanšu gada budžeta izpildes apstiprināšanu

text:
               17.10.2012

               LV

               Eiropas Savienības Oficiālais Vēstnesis

               L 286/267

         EIROPAS PARLAMENTA LĒMUMS
   (2012. gada 10. maijs)
   par Eurojust 2010. finanšu gada budžeta izpildes apstiprināšanu
   (2012/594/ES)
   EIROPAS PARLAMENTS,

               —

               ņemot vērā Eurojust 2010. finanšu gada galīgos pārskatus,

               —

               ņemot vērā Revīzijas palātas ziņojumu par Eurojust 2010. finanšu gada pārskatiem, ar Eurojust atbildēm (1),

               —

               ņemot vērā Padomes 2012. gada 21. februāra ieteikumu (06083/2012 – C7-0051/2012),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Padomes 2002. gada 28. februāra Lēmumu 2002/187/TI, ar ko izveido Eurojust, lai pastiprinātu cīņu pret smagiem noziegumiem (3), un jo īpaši tā 36. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A7-0128/2012),

               1.

               sniedz Eurojust administratīvajam direktoram apstiprinājumu par Eurojust 2010. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eurojust administratīvajam direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 366, 15.12.2011., 140. lpp.

      (2)  OV L 248, 16.9.2002., 1. lpp.

      (3)  OV L 63, 6.3.2002., 1. lpp.

      (4)  OV L 357, 31.12.2002., 72. lpp.

      EIROPAS PARLAMENTA REZOLŪCIJA
      (2012. gada 10. maijs)
      ar konstatējumiem, kas ir neatņemama daļa no lēmuma par Eurojust 2010. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eurojust 2010. finanšu gada galīgos pārskatus,

                  —

                  ņemot vērā Revīzijas palātas ziņojumu par Eurojust 2010. finanšu gada pārskatiem, ar Eurojust atbildēm (1),

                  —

                  ņemot vērā Padomes 2012. gada 21. februāra ieteikumu (06083/2012 – C7-0051/2012),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

                  —

                  ņemot vērā Padomes 2002. gada 28. februāra Lēmumu 2002/187/TI, ar ko izveido Eurojust, lai pastiprinātu cīņu pret smagiem noziegumiem (3), un jo īpaši tā 36. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A7-0128/2012),

                  A.

                  tā kā Revīzijas palāta ir norādījusi – tā guvusi pamatotu pārliecību, ka Eurojust gada pārskati par 2010. finanšu gadu ir ticami un ka pakārtotie darījumi ir likumīgi un pareizi;

                  B.

                  tā kā 2011. gada 10. maijā Parlaments sniedza Eurojust administratīvajam direktoram apstiprinājumu par Aģentūras 2009. finanšu gada budžeta izpildi (5) un lēmumam par budžeta izpildes apstiprināšanu pievienotajā rezolūcijā cita starpā:

                              —

                              aicināja Aģentūru informēt budžeta izpildes apstiprinātājiestādi par pasākumiem, ko Aģentūra veikusi, lai izvairītos no apropriāciju pārnešanas,

                              —

                              pauda bažas par to, ka Revīzijas palāta atkal bija konstatējusi nepilnības darbā pieņemšanas procedūru plānošanā un īstenošanā; jo īpaši norādīja uz to, ka vēl joprojām bija pārāk daudz neaizpildītu amata vietu (24 %), lai gan to bija mazāk nekā 2008. gadā (26 %) un 2007. gadā (33 %),

                              —

                              aicināja Aģentūru nekavējoties rīkoties, lai uzlabotu darbā pieņemšanas kārtību, samazinātu pagaidu darbinieku skaitu, pārstrukturētu Cilvēkresursu nodaļu, izstrādātu cilvēkresursu pārvaldības plānu, pilnveidotu saistībā ar cilvēkresursiem veikto darbību uzraudzību un pārskatītu izņēmumu reģistra saturu;

                  C.

                  tā kā Aģentūras budžets 2010. finanšu gadā bija EUR 32 300 000, t. i., par 14,5 % lielāks nekā 2009. finanšu gadā;

                  D.

                  tā kā Savienības iemaksa Aģentūras 2010. gada budžetā bija EUR 30 163 220 salīdzinājumā ar EUR 24 799 400 2009. gadā (6), kas ir par 21,62 % vairāk,

         Budžeta un finanšu pārvaldība

                  1.

                  norāda, ka saskaņā ar tās gada darbības pārskatā minētajiem datiem Aģentūra 2010. gadā no pamatdarbības budžeta ir izpildījusi 97,8 % saistību apropriāciju; jo īpaši norāda, ka salīdzinājumā ar 2009. gadu budžeta izpilde palielinājās par:

                              —

                              18,6 % I sadaļā (personāla izdevumi),

                              —

                              6 % II sadaļā (administratīvie izdevumi),

                              —

                              34 % III sadaļā (pamatdarbības izdevumi);

                  2.

                  apstiprina, ka Komisija Aģentūrai piešķīra EUR 2 159 000 līdzdalībai krimināltiesību programmās (apvienotās izmeklēšanas grupas projekts) un ka no šīs summas 2010. gadā tā saņēma 95 %;

         Apropriāciju pārvietošana un pārnešana

                  3.

                  saskaņā ar gada darbības pārskatu konstatē, ka 2010. gadā veikti seši budžeta pārvietojumi;

                  4.

                  ņem vērā, ka saskaņā ar gada darbības pārskatu automātiska saistību apropriāciju pārnešana (izņemot dotācijas) palielinājusies no 16 % 2009. gadā līdz 20 % 2010. gadā, kopumā 2010. gadā veidojot EUR 6 100 000;

                  5.

                  aicina Aģentūru informēt budžeta izpildes apstiprinātājiestādi par pasākumiem, ko tā veikusi, lai izvairītos no apropriāciju pārnešanas; jo īpaši pauž bažas par pārmērīgi lielām pārnestajām apropriācijām III sadaļā, kuru īpatsvars bija 38 % no kopējā III sadaļas budžeta, un uzsver, ka uz šo trūkumu Revīzijas palāta ir norādījusi vairāku gadu garumā;

                  6.

                  pauž nožēlu par to, ka darbības izdevumi lielā apmērā ir pārnesti uz 2011. gadu; pieņem zināšanai Aģentūras atbildi, ka tas galvenokārt izskaidrojams ar organizatoriskās struktūras pārskatīšanas projektu, jaunu datorsistēmas infrastruktūru un datu apstrādes izmaksām; atzinīgi vērtē pasākumus, kas Aģentūrai jāveic 2012. gadā, it īpaši atsevišķa iepirkumu plāna izveidi katrai nodaļai; aicina Aģentūru nekavējoties veikt šos pasākumus; atzinīgi vērtē apliecinājumus tam, ka visi ar iepirkumiem saistītie apstiprinājumi tiks sniegti un saistību uzņemšanās notiks pēc iespējas agrākā finanšu gada posmā, un aicina Aģentūru ievērot šo apņemšanos;

         Iepirkuma procedūras

                  7.

                  konstatē, ka saskaņā ar gada darbības pārskatu 2010. gadā tika pabeigtas deviņas atklātās procedūras, septiņas sarunu procedūras, trīs iestāžu procedūras un viena ar starptautisku organizāciju kopīga procedūra un ka tika noslēgti 29 jauni līgumi;

                  8.

                  ņem vērā, ka saskaņā ar Revīzijas palātas konstatējumiem vienā gadījumā vērtēšanas komisija izmantoja citādus novērtējuma kritērijus, nevis tos, kas bija publicēti konkursa dokumentācijā; tādēļ aicina Aģentūru turpmāk novērst līdzīgas kļūdas un pārliecināties, ka konkursā izmantojamo procedūru kvalitātes standarti tiek ievēroti;

         Izņēmumu reģistrs

                  9.

                  ņemot vērā gada darbības pārskatu, konstatē, ka 2010. gadā izņēmumu reģistrā tika iegrāmatoti seši jauni izņēmumu lēmumi, no kuriem četri lēmumi attiecās uz budžeta, finanšu un konkursu jautājumiem un divi lēmumi – uz cilvēkresursu jautājumiem;

                  10.

                  norāda jo īpaši uz to, ka budžeta, finanšu un konkursu jautājumos minētie četri izņēmumi bija attiecīgi saistīti ar:

                              —

                              pilnvaru deleģēšanu, lai veiktu pārvietošanu saskaņā ar Eurojust finanšu noteikumu 23. panta 1. punktu,

                              —

                                 Eurojust finanšu noteikumu 75. pantu un Eurojust – Eiropas Tiesiskās sadarbības tīkla īstenoto dotāciju piešķiršanu un ar to, ka izņēmumu termiņš beidzās 2010. gada 31. decembrī,

                              —

                              tā līguma pagarināšanu, kura termiņam bija jābeidzas, un ar to, ka pēc 2010. gada 27. decembra situācija mainījās, jo pēc atklātā konkursa pabeigšanas tika noslēgts jauns līgums,

                              —

                              2008. gada piešķiršanas lēmumā paredzētās summas pieaugumu (2008. gadā);

                        aicina Aģentūru informēt budžeta izpildes apstiprinātājiestādi par to divu izņēmumu statusu, kurus joprojām piemēroja 2010. gada beigās;

                  11.

                  saistībā ar cilvēkresursu jautājumiem norāda, ka divi izņēmumi attiecās uz:

                              —

                              līguma pagarinājumu darbiniekam un tādējādi šis darbinieks turpināja uz laiku pildīt nodaļas vadītāja pienākumus,

                              —

                              darbinieka pārcelšanu uz pagaidu laiku dienesta interesēs saskaņā ar Civildienesta noteikumu 7. pantu;

                        ņemot vērā Aģentūras sniegto informāciju, apstiprina, ka abu minēto izņēmumu termiņš beidzās 2010. gada 15. oktobrī;

         Cilvēkresursi

                  12.

                  pauž bažas par to, ka Revīzijas palāta atkal ir konstatējusi nepilnības darbā pieņemšanas procedūru īstenošanā; jo īpaši norāda uz to, ka vēl joprojām ir pārāk daudz neaizpildītu amata vietu (13 %), lai gan to ir mazāk nekā 2009. gadā (24 %), 2008. gadā (26 %) un 2007. gadā (33 %); tādēļ aicina Aģentūru izstrādāt vispusīgu darbā pieņemšanas pasākumu plānu, kas ļautu ievērojami samazināt neaizpildīto amata vietu skaitu, un par to attiecīgi informēt budžeta izpildes apstiprinātājiestādi;

                  13.

                  ņemot vērā Revīzijas palātas konstatējumu, apstiprina – lai gan nedrīkst pieņemt darbā kandidātus no rezerves sarakstiem, kuru darbības termiņš ir beidzies, 2010. gadā tika pieņemts darbā ierēdnis no saraksta, kas vairs nebija spēkā kopš 2009. gada janvāra un kura termiņš netika pagarināts; aicina Aģentūru nodrošināt, ka visi ar darbinieku atlasi saistītie lēmumi tiek pienācīgi dokumentēti, lai turpmāk novērstu šādas situācijas;

                  14.

                  pauž nožēlu par šo gadījumu un aicina Aģentūru, pieņemot darbiniekus, cieši uzraudzīt visu rezerves sarakstu derīgumu, lai turpmāk novērstu šādas kļūdas; atzinīgi vērtē Aģentūras atbildi, ka amatā iecelšana no rezerves saraksta notiks tikai pēc attiecīgo kandidatūru atbilstības individuālas pārbaudes;

                  15.

                  aicina Aģentūru atturēties no šādas prakses un ievērot darbā pieņemšanas noteikumus;

                  16.

                  pauž nožēlu, ka vērtēšanas komiteja izmantoja citādus novērtējuma kritērijus, nevis tos, kas bija publicēti konkursa dokumentācijā; atzinīgi vērtē Aģentūras sniegto informāciju, ka ir veikti pasākumi, kas cita starpā arī paredz to, ka pirms līgumslēgšanas tiesību piešķiršanas administratīvajam direktoram tiek iesniegta visa dokumentācija, kas attiecas uz katras iepirkuma procedūras saturisko un komerciālo novērtējumu; atzinīgi vērtē Aģentūras apņemšanos ievērot taisnīgu, pārredzamu un precīzi izstrādātu iepirkuma procedūru, lai veicinātu iestādes finansiālo uzticamību, un aicina Aģentūru veikt pasākumus, lai pilnībā īstenotu šo apņemšanos;

         Darbības rezultāti

         Organizatoriskās struktūras pārskatīšana

                  17.

                  saskaņā ar gada darbības pārskatu norāda, ka 2009. gadā sāktā organizatoriskās struktūras pārskatīšana turpinājās 2010. gadā un ka tika izstrādāts priekšlikums personāla politikas daudzgadu plānam 2012.–2014. gadam, kā arī štatu saraksti 2011. un 2012. gadam; tāpat pieņem zināšanai, ka līdz 2010. gada beigām konsultants bija iesniedzis sīki izstrādātu plānu īstenošanas posmam un ka Aģentūras kolēģija pēc tam to izskatīja un apstiprināja;

         Finanšu pārskatu sniegšana un analīze

                  18.

                  ņem vērā Aģentūras gada darbības pārskatā iekļauto informāciju par to, ka tās Budžeta, finanšu un iepirkuma nodaļa ieviesa savām vajadzībām izmantojamu pilnveidotu finanšu informācijas un analīzes metodi; uzskata, ka nodaļas vadība tagad saņem pilnīgu informāciju par izdevumiem un saistībām pa budžeta pozīcijām un ka informācija tiek publicēta katru mēnesi un reizi ceturksnī, salīdzinot gada budžetu ar iepriekšējā gada budžetu – pa mēnešiem un kumulatīvi;

                  19.

                  uzskata, ka ar precīzu šīs metodes piemērošanu būtu jāpanāk labāka budžeta un finanšu pārvaldība; aicina Aģentūru informēt budžeta izpildes apstiprinātājiestādi par konkrētiem rezultātiem, kas gūti šīs metodes piemērošanā;

         Administratīvā direktora pienākumi

                  20.

                  atgādina, ka Aģentūras administratīvais direktors atbild par to, lai viņa vadītajā iestādē būtu izveidota tāda organizatoriskā struktūra un iekšējās vadības un kontroles sistēmas un procedūras, kas ļautu sagatavot galīgos finanšu pārskatus bez būtiskām neprecizitātēm un nodrošinātu pārskatiem pakārtoto darījumu likumību un pareizību;

                  21.

                  taču, ņemot vērā Revīzijas palātas konstatējumu, secina, ka administratīvais direktors de facto nav atbildīgs par lielāko daļu ar ikdienas darbībām saistīto vadības lēmumu, kurus pieņem Aģentūras kolēģija, pamatojoties uz tās dibināšanas Lēmuma 2002/187/TI attiecīgajiem noteikumiem; aicina Aģentūru pēc iespējas drīzāk izskatīt un novērst šo trūkumu; norāda – ja turpinās pastāvēt neskaidrības, šis strukturālais trūkums būtu jānovērš plānotajā jaunajā regulā par šo aģentūru;

                  22.

                  ņemot vērā Aģentūras paziņojumu, norāda, ka tās kolēģijas rīcībā nav līdzekļu, lai no jauna noteiktu administratīvā direktora un kolēģijas attiecīgās funkcijas un pienākumus, lai atrisinātu minēto ar pārskatatbildības pārklāšanos saistīto problēmu, bet ir veikti pasākumi, lai nodrošinātu, ka administratīvais direktors var rīkoties saskaņā ar saviem pienākumiem;

         Gada darba programma

                  23.

                  uzsver, ka svarīga ir Aģentūras rādītāju piesaiste tās mērķiem, budžetam un gada darba programmai, lai ļautu ieinteresētajām personām labāk izvērtēt Aģentūras veikumu; tālab aicina Aģentūru informēt budžeta izpildes apstiprinātājiestādi par Aģentūras izveidotajiem galvenajiem rādītājiem un par to, kā tie saistīti ar mērķiem, budžetu un gada darba programmu;

                  24.

                  uzskata, ka Aģentūras iekšējais process, ar ko atbalsta gada darba programmas izveidi, ievērojami ietekmē tās informācijas uzticamību, ko Aģentūra sniedz ieinteresētajām personām un budžeta izpildes apstiprinātājiestādei; tālab mudina Aģentūru nodrošināt plānošanas, atbilstīgu procedūru un pamatnostādņu konsekvenci, kā arī pietiekamu dokumentāciju darba programmas atbalstam, lai sniegtu informāciju par visiem veiktajiem pasākumiem un par katrai darbībai plānotajiem finanšu līdzekļiem;

                  25.

                  pauž bažas, ka dibināšanas Lēmumā 2002/187/TI nav apskatīta atbildības noteikšana par gada darba programmas sagatavošanu un pieņemšanu; uzskata, ka tas var izraisīt neskaidrību un līdzdalības trūkumu gada darba programmas sagatavošanā un pieņemšanā; tādēļ aicina Aģentūru nekavējoties novērst šo trūkumu un informēt budžeta izpildes apstiprinātājiestādi par veiktajiem pasākumiem;

                  26.

                  mudina Aģentūru rīkoties, lai nodrošinātu, ka netiek apšaubīts tās budžeta izpildes juridiskais pamats un ka gada darba programma ir pilnīga un tajā ir iekļauta visa vajadzīgā informācija (piemēram, informācija par visiem Aģentūras veiktajiem pasākumiem un par katrai darbībai plānotajiem finanšu līdzekļiem);

                  27.

                  aicina Aģentūru arī izstrādāt IT stratēģijas daudzgadu plānu gan pamatdarbībām, gan atbalsta pasākumiem;

         Iekšējā revīzija

                  28.

                  konstatē, ka saskaņā ar Iekšējās revīzijas dienesta ziņoto 12 Iekšējās revīzijas dienesta ļoti svarīgie ieteikumi joprojām nav izpildīti, tajā skaitā divi ieteikumi, par kuriem Aģentūra ziņoja kā par izpildītiem, un aicina Iekšējās revīzijas dienestu precizēt, kāda ir šo ieteikumu īstenošanas faktiskā situācija;

                  29.

                  norāda, ka attiecībā uz astoņiem ļoti svarīgiem ieteikumiem īstenošana ir aizkavējusies, pārsniedzot termiņu, ko Aģentūra noteica sākotnējā rīcības plānā; norāda, ka vairāk nekā 12 mēnešus kavējās sešu ieteikumu izpilde attiecībā uz:

                              —

                              izņēmumu reģistra satura un Aģentūras koriģējošo darbību pārskatīšanu,

                              —

                              cilvēkresursu pārvaldības plāna izstrādi,

                              —

                              cilvēkresursu darbības uzraudzības pastiprināšanu,

                              —

                              pagaidu darbinieku skaita samazināšanu,

                              —

                              jaunas Cilvēkresursu nodaļas struktūras izveidi,

                              —

                              integrētu IT rīku ieviešanu cilvēkresursu pārvaldības jomā;

                  30.

                  mudina Aģentūru pienācīgi izpildīt Iekšējās revīzijas dienesta sagatavotos ieteikumus un informēt budžeta izpildes apstiprinātājiestādi par to, kādus pasākumus šajā sakarā tā ir veikusi;

                  31.

                  vērš uzmanību uz Parlamenta iepriekšējos budžeta izpildes apstiprinājuma ziņojumos ietvertajiem ieteikumiem, kas izklāstīti šīs rezolūcijas pielikumā;

                  32.

                  norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, kas iekļauti 2012. gada 10. maija rezolūcijā (7) par aģentūru darbību, finanšu pārvaldību un kontroli.

         (1)  OV C 366, 15.12.2011., 140. lpp.

         (2)  OV L 248, 16.9.2002., 1. lpp.

         (3)  OV L 63, 6.3.2002., 1. lpp.

         (4)  OV L 357, 31.12.2002., 72. lpp.

         (5)  OV L 250, 27.9.2011., 215. lpp.

         (6)  OV L 64, 12.3.2010., 1052. lpp.

         (7)  Pieņemtie teksti, P7_TA(2012)0164 (skatīt šā Oficiālā Vēstneša 388. lpp.).

      PIELIKUMS

         EIROPAS PARLAMENTA IEPRIEKŠĒJO GADU IETEIKUMI

                     Eurojust

                  2006

                  2007

                  2008

                  2009

                  Darbības rezultāti

                  Nav

                     Eurojust darbības izvērtēšanu apgrūtina tādi faktori kā rādītāju neesamība, lietotāju apmierinātības noteikšanas trūkumi un vājā koordinācija starp budžetu un darba programmu.

                  Aicina Aģentūru sniegt budžeta izpildes apstiprinātājiestādei informāciju par galvenajiem darbības rādītājiem un par to, kā tie saistīti ar Aģentūras mērķiem, budžetu un darba programmām.

                  Apropriāciju pārnesumi

                  Nav stingri ievērots budžeta gada pārskata un budžeta specifikācijas princips, proti, konstatēts daudz apropriāciju pārvietojumu starp budžeta pozīcijām, un daudzos gadījumos apliecinošie dokumenti nebija pietiekami detalizēti.

                  Nebija stingri ievērots budžeta gada pārskata princips, proti, pārnesto apropriāciju līmenis bija augsts, un bija daudz trūkumu plānošanā un uzraudzībā (budžets: EUR 18 900 000; apropriācijas: EUR 18 000 000; pārnesumi: EUR 5 200 000).

                              —

                              Nebija stingri ievērots budžeta gada pārskata princips, proti, no iepriekšējā finanšu gada pārnesto un tad atcelto apropriāciju (proti, EUR 1 000 000 jeb 25 % pārnesto apropriāciju) līmenis bija augsts.

                              —

                              Aicina Komisiju nodrošināt, ka Eurojust naudas līdzekļu uzkrājumi ir iespējami nelieli, jo Eurojust pastāvīgi ir lieli naudas līdzekļu uzkrājumi (2008. gada decembrī – EUR 4 612 878,47).

                              —

                              Revīzijas palāta nekomentē pārnesto un atcelto apropriāciju līmeni 2009. gadā.

                              —

                              Aicina Aģentūru informēt budžeta izpildes apstiprinātājiestādi par pasākumiem, ko Aģentūra veikusi, lai izvairītos no apropriāciju pārnešanas, jo tas pastāvīgi bijis problemātisks jautājums, īstenojot iepriekšējo gadu budžeta izpildes apstiprināšanas procedūras.

                  Iepirkuma procedūras

                  Nepilnības iepirkuma procedūrās.

                  Nepilnības iepirkuma procedūrās, tāpat kā divos iepriekšējos gados (t. i., Aģentūra pagarināja spēkā esošos līgumus tā, ka tas ir pretrunā noteikumiem).

                  Nepilnības iepirkuma procedūrās, tāpat kā trijos iepriekšējos gados, proti, lielākajā daļā gadījumu pirms procedūras uzsākšanas nav bijusi iepriekš aplēsta iepirkuma tirgus vērtība; nepilnības līgumu uzraudzībā un iepirkuma plānošanā; aicina Aģentūru informēt budžeta izpildes apstiprinātājiestādi par plānu, kā novērst šo situāciju.

                  Pauž atzinību Aģentūrai par to, ka pirms iepirkuma procedūru uzsākšanas tā ir veikusi pasākumus, lai noteiktu attiecīgo produktu un/vai pakalpojumu tirgus vērtību; uzskata šo ierosmi par svarīgu praksi, kas būtu jāīsteno arī citām aģentūrām; turklāt atzinīgi vērtē Aģentūras 2009. gada iepirkuma plānu, kas ļoti lielā mērā palīdzēja Aģentūras nodaļām un dienestiem nodrošināt konkursa procedūru vadību; uzskata, ka šīs ierosmes ļauj kredītrīkotājam labāk veikt vadības un kontroles pienākumus.

                  Cilvēkresursi

                  Nav

                              —

                              Darbā pieņemšanas procedūru trūkumi.

                              —

                              Brīvo amata vietu īpatsvara samazinājums no 34 % 2007. gada beigās līdz 25 % 2008. gada beigās.

                              —

                              Trūkumi darbā pieņemšanas procedūru plānošanā.

                              —

                              Trūkumi darbā pieņemšanas procedūru plānošanā un to īstenošanā, proti, joprojām ir 26 % brīvu amata vietu.

                              —

                                 Eurojust nav ievērojis specifikācijas principu.

                              —

                              Aicina Aģentūru informēt budžeta izpildes apstiprinātājiestādi par tās jauno darbā pieņemšanas procedūru.

                              —

                              Revīzijas palāta konstatē nepilnības darbā pieņemšanas procedūru plānošanā un īstenošanā (24 % neaizpildītu amata vietu).

                              —

                              Aicina Aģentūru izstrādāt vispusīgu darbā pieņemšanas rīcības plānu, kas ļautu ievērojami samazināt neaizpildīto amata vietu skaitu, un par to informēt budžeta izpildes apstiprinātājiestādi.

                              —

                              Aicina Aģentūru samazināt pagaidu darbinieku skaitu līdz Iekšējās revīzijas dienesta ieteiktajam skaitam.

                              —

                              Pauž bažas par Revīzijas palātas konstatēto, proti, ka trīs no sešām Aģentūras vidējā līmeņa vadītāju amata vietām uz laiku ieņēma pienākumu izpildītāji.

                  Iekšējā revīzija

                  Nav

                  Nav

                  Aicina Aģentūru īstenot 26 no Iekšējās revīzijas dienesta 26 ieteikumiem; aicina Aģentūru nekavējoties īstenot turpmāk minētos ieteikumus attiecībā uz cilvēkresursu pārvaldību, proti, sagatavot īstermiņa plānu patlaban brīvo amata vietu aizpildīšanai, izstrādāt jaunu struktūru Cilvēkresursu nodaļai, samazināt pagaidu darbinieku skaitu, nostiprināt darbinieku pieņemšanas procedūru, pieņemt īstenošanas noteikumus attiecībā uz profesionālo izaugsmi, nodrošināt atlases komisijas locekļu neatkarību un pārliecināties, ka publiskā iepirkuma procedūras tiek īstenotas pareizi.

                  Aicina Aģentūru informēt budžeta izpildes apstiprinātājiestādi par iemesliem, kāpēc kavējās to Iekšējās revīzijas dienesta ieteikumu izpilde, kuru termiņš bija 2008. gada 31. decembrī, un nekavējoties rīkoties, lai uzlabotu darbā pieņemšanas kārtību, samazinātu pagaidu darbinieku skaitu, pārstrukturētu Cilvēkresursu nodaļu, izstrādātu cilvēkresursu pārvaldības plānu, pilnveidotu saistībā ar cilvēkresursiem veikto darbību uzraudzību un pārskatītu izņēmumu reģistra saturu.


title: 2012/582/ES: Eiropas Parlamenta Lēmums ( 2012. gada 10. maijs ) par Eiropas Tīklu un informācijas drošības aģentūras 2010. finanšu gada budžeta izpildes apstiprināšanu#Eiropas Parlamenta Rezolūcija ( 2012. gada 10. maijs ) ar konstatējumiem, kas ir neatņemama daļa no lēmuma par Eiropas Tīklu un informācijas drošības aģentūras 2010. finanšu gada budžeta izpildes apstiprināšanu

text:
               17.10.2012

               LV

               Eiropas Savienības Oficiālais Vēstnesis

               L 286/221

         EIROPAS PARLAMENTA LĒMUMS
   (2012. gada 10. maijs)
   par Eiropas Tīklu un informācijas drošības aģentūras 2010. finanšu gada budžeta izpildes apstiprināšanu
   (2012/582/ES)
   EIROPAS PARLAMENTS,

               —

               ņemot vērā Eiropas Tīklu un informācijas drošības aģentūras 2010. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Tīklu un informācijas drošības aģentūras 2010. finanšu gada pārskatiem, ar Aģentūras atbildēm (1),

               —

               ņemot vērā Padomes 2012. gada 21. februāra ieteikumu (06083/2012 – C7-0051/2012),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2004. gada 10. marta Regulu (EK) Nr. 460/2004, ar ko izveido Eiropas Tīklu un informācijas drošības aģentūru (3), un jo īpaši tās 17. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0136/2012),

               1.

               sniedz Eiropas Tīklu un informācijas drošības aģentūras izpilddirektoram apstiprinājumu par aģentūras 2010. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Tīklu un informācijas drošības aģentūras izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 366, 15.12.2011., 15. lpp.

      (2)  OV L 248, 16.9.2002., 1. lpp.

      (3)  OV L 77, 13.3.2004., 1. lpp.

      (4)  OV L 357, 31.12.2002., 72. lpp.

      EIROPAS PARLAMENTA REZOLŪCIJA
      (2012. gada 10. maijs)
      ar konstatējumiem, kas ir neatņemama daļa no lēmuma par Eiropas Tīklu un informācijas drošības aģentūras 2010. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Tīklu un informācijas drošības aģentūras 2010. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Tīklu un informācijas drošības aģentūras 2010. finanšu gada pārskatiem, ar Aģentūras atbildēm (1),

                  —

                  ņemot vērā Padomes 2012. gada 21. februāra ieteikumu (06083/2012 – C7-0051/2012),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

                  —

                  ņemot vērā Eiropas Parlamenta un Padomes 2004. gada 10. marta Regulu (EK) Nr. 460/2004, ar ko izveido Eiropas Tīklu un informācijas drošības aģentūru (3), un jo īpaši tās 17. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu (A7-0136/2012),

                  A.

                  tā kā Revīzijas palāta ir norādījusi, ka tā ir guvusi pamatotu pārliecību par to, ka Eiropas Tīklu un informācijas drošības aģentūras (turpmāk “Aģentūra”) gada pārskati par 2010. finanšu gadu ir ticami un ka pakārtotie darījumi ir likumīgi un pareizi;

                  B.

                  tā kā Parlaments 2011. gada 10. maijā sniedza Aģentūras izpilddirektoram apstiprinājumu par Aģentūras 2009. finanšu gada budžeta izpildi (5) un lēmumam par budžeta izpildes apstiprināšanu pievienotajā rezolūcijā cita starpā:

                              —

                              pauda bažas saistībā ar Revīzijas palātas konstatēto, proti, ka uz nākamo gadu pārnestās apropriācijas ir 19 % no Aģentūras kopējā budžeta,

                              —

                              mudināja Aģentūru ieviest pilnīgu fizisko inventarizāciju un nodrošināt grāmatvedības uzskaites precizitāti,

                              —

                              mudināja Aģentūru:

                                          —

                                          uzlabot pārredzamību gan attiecībā uz aplēsēm, gan atbildīgajām personām,

                                          —

                                          uzlabot iepirkumu apstiprināšanu finansiālu lēmumu pieņemšanas un darba programmu līmenī,

                                          —

                                          nodrošināt, ka gada darbības pārskatā tiek skaidri norādīti izņēmumi,

                                          —

                                          nodrošināt atbilstošu pasākumu veikšanu saistībā ar iespējamajiem pārkāpumiem,

                                          —

                                          izstrādāt ex post pārbaudes un ziņot par tām;

                  C.

                  tā kā Aģentūras 2010. gada kopējais budžets bija EUR 8 113 188, t. i., par 0,05 % mazāks nekā 2009. gadā; tā kā Eiropas Savienības sākotnējā iemaksa Aģentūras 2010. gada budžetā bija EUR 7 288 200 (6) salīdzinājumā ar EUR 7 800 000, 2009. gadā,

         Budžeta un finanšu pārvaldība

                  1.

                  atgādina, ka Savienības sākotnējā iemaksa Aģentūras 2010. gada budžetā bija EUR 7 288 200; tomēr norāda, ka šai summai tika pievienoti vēl EUR 640 000 no pārpalikuma atgūšanas, tādējādi Savienības kopējā iemaksa 2010. gada budžetā bija EUR 7 928 200;

                  2.

                  no Aģentūras gada pārskatiem par 2010. finanšu gadu konstatē, ka Aģentūras sākotnējais budžets bija EUR 7 928 200; tomēr norāda, ka valde grozīja budžetu, lai iekļautu EBTA valstu iemaksu EUR 184 988 apmērā;

                  3.

                  no Aģentūras gada pārskatiem konstatē, ka saistību apropriāciju izlietojuma līmenis bija 99,95 % salīdzinājumā ar 94,40 % 2009. gadā, bet maksājumu izlietojuma līmenis bija 76,46 % no kopējā pārvaldīto apropriāciju apjoma salīdzinājumā ar 75,67 % 2009. gadā;

         Pārnestās apropriācijas

                  4.

                  no Aģentūras gada pārskatiem konstatē, ka EUR 1 987 011 no saistību apropriācijām, par kurām līdz 2010. gada beigām bija noslēgti līgumi, bet vēl nebija veikti maksājumi, tika pārnestas uz 2011. gadu; norāda arī to, ka to pārnesto apropriāciju kopējā summa, kuras 2010. gadā tika atceltas, ir EUR 89 185;

                  5.

                  atkārtoti pauž bažas par Revīzijas palātas konstatēto, proti, ka tika pārnesti 52 % no Aģentūras darbības budžeta (III sadaļa); pauž bažas, ka šāds stāvoklis liecina par kavēšanos, īstenojot no III sadaļas finansētos Aģentūras pasākumus, un ir pretrunā budžeta gada pārskata principam; atkārtoti aicina Aģentūru informēt budžeta izpildes apstiprinātājiestādi par pasākumiem, ko Aģentūra veikusi šī trūkuma novēršanai;

         Iepirkuma procedūras

                  6.

                  pieņem zināšanai, ka Aģentūra 2011. gadā veica ex post pārbaudes, lai uzlabotu iekšējās kontroles darbību saistībā ar iepirkuma procedūrām; tomēr mudina Aģentūru papildus tam ieviest efektīvus ex ante verifikācijas pasākumus, lai novērstu iepirkuma procedūras trūkumus; aicina Revīzijas palātu pārbaudīt šo pasākumu efektivitāti;

                  7.

                  ir saņēmis no Aģentūras šādu informāciju: tā ir uzlabojusi pārredzamību gan attiecībā uz tāmi, gan par projektiem atbildīgajām personām; tā ir uzlabojusi iepirkumu apstiprināšanu finansiālu lēmumu pieņemšanas un darba programmu līmenī; tā ir nodrošinājusi to, ka gada darbības pārskatā tiek skaidri norādīti izņēmumi, kā arī atbilstošu pasākumu veikšanu saistībā ar iespējamajiem pārkāpumiem; tomēr aicina Revīzijas palātu apliecināt budžeta izpildes apstiprinātājiestādei šo Aģentūras ieviesto pasākumu efektivitāti;

                  8.

                  iepazīstoties ar Aģentūras gada pārskatu, konstatē, ka 2010. gadā sākto iepirkuma procedūru rezultātā ir veiktas šādas darbības:

                              —

                              līgumi – noslēgti 52 līgumi, tostarp 20 pakalpojumu līgumi un 9 pakalpojumu pamatlīgumi,

                              —

                              veikti 233 pirkuma pasūtījumi, no kuriem 79 pamatojās uz spēkā esošu pakalpojumu pamatlīgumu,

                              —

                              uzsāktās iepirkuma procedūras – uzsāktas 36 iepirkuma procedūras, tostarp 13 atklātās procedūras;

         Uzņēmējas dalībvalsts nodokļu iestādes veiktā līdzekļu atmaksāšana

                  9.

                  vēlreiz ar vilšanos norāda, ka kopš iepriekšējā gada nekas nav mainījies jautājumā par EUR 45 000, proti, PVN summas, ko Aģentūra iepriekš samaksājusi uzņēmējas dalībvalsts nodokļu iestādei, atmaksāšanu; tādēļ mudina Aģentūru informēt budžeta izpildes apstiprinātājiestādi, kad uzņēmēja dalībvalsts ir veikusi šo atmaksājumu;

         Cilvēkresursi

                  10.

                  ar bažām norāda, ka personāla atlases procedūrās joprojām pastāv nepilnības, kuras apdraud šo procedūru pārredzamību; ņem vērā Revīzijas palātas konstatēto, proti, ka atlases komisijas nebija iepriekš definējušas ne kritērijus kandidātu uzaicināšanai uz interviju, ne kritērijus viņu iekļaušanai rezerves sarakstā; tādēļ mudina Aģentūru risināt šo situāciju un informēt budžeta izpildes apstiprinātājiestādi par veiktajiem pasākumiem; norāda arī to, ka Aģentūras līdz šim veiktie pasākumi šajā sakarībā ir izrādījušies neefektīvi; uzskata, ka budžeta izpildes apstiprinātājiestādei vairs nevajadzētu samierināties ar šī trūkuma atkārtošanos;

                  11.

                  no gada pārskata konstatē, ka 2010. gada beigās Aģentūrā strādāja 40 pagaidu darbinieki un 11 līgumdarbinieki; norāda arī to, ka četras pagaidu darbinieku un divas līgumdarbinieku štata vietas 2010. gada beigās bija brīvas un ka darbā pieņemšanas procedūras saistībā ar trim brīvajām pagaidu darbinieku štata vietām tika pabeigtas 2010. gada ceturtajā ceturksnī, bet darbā pieņemšanas procedūras saistībā ar līgumdarbinieku štata vietām tika sāktas 2011. gada sākumā;

                  12.

                  norāda, ka saskaņā ar Aģentūras gada darbības pārskatu Aģentūras prioritātes cilvēkresursu jomā 2010. gadā bija šādas:

                              —

                              regulāra resursu plānošana (personālpolitikas plāns),

                              —

                              pozitīvi, izmērāmi pasākumi kadru mainības novēršanai,

                              —

                              pakalpojumu sniegšana elektroniski;

                        tādēļ aicina Revīzijas palātu informēt budžeta izpildes apstiprinātājiestādi, vai šīs prioritātes ir efektīvi īstenotas;

         Iekšējās kontroles sistēmas

                  13.

                  pieņem zināšanai, ka Aģentūra īsteno un konsolidē iekšējās procedūras un iekšējās pārbaudes attiecībā uz visām finanšu plūsmām, kā tas paredzēts 2010. gada darba programmā;

         Iekšējā revīzija

                  14.

                  pieņem zināšanai arī to, ka Iekšējās revīzijas dienests (IRD) Aģentūras vajadzībām veica mazāk nozīmīgu risku novērtējumu, lai atjauninātu revīzijas prioritātes un IRD revīzijas plānu 2010.–2012. gadam; jo īpaši norāda, ka Aģentūra saskaras ar paaugstinātu risku tādās jomās kā plānošana, grāmatvedība, budžeta izpilde, IT izstrāde un pārvaldība, darbības pēctecība, attiecības ar ieinteresētajām personām un ārējā saziņa, kā arī ietekmes novērtējums un vērtēšana; tādēļ mudina Aģentūru steidzami ieviest pasākumus, kas vajadzīgi riska mazināšanai minētajās jomās;

                  15.

                  norāda, ka 2010. gadā IRD veica revīziju par tēmu “Plānošana – ieinteresētās puses un darbības mērķi”, lai novērtētu un gūtu pamatotu pārliecību par iekšējās kontroles sistēmas piemērotību un efektivitāti saistībā ar ieinteresēto pušu devumu un vajadzībām, kā arī par to, cik efektīvi tiek piešķirti resursi pamatdarbības prioritātēm;

                  16.

                  ir saņēmis no Aģentūras informāciju, ka IRD ir sniedzis 10 ieteikumus, no kuriem trīs tika klasificēti kā ļoti svarīgi un septiņi – kā svarīgi; norāda, ka minētie ļoti svarīgie ieteikumi attiecas uz šādiem jautājumiem:

                              —

                              ieinteresēto pušu prasību apzināšana,

                              —

                              ieinteresēto pušu iesaistīšana projektu plānošanā,

                              —

                              attiecību ar ieinteresētajām pusēm pārvaldības uzlabošana, izmantojot piemērotu IT instrumentu;

                  17.

                  tādēļ mudina Aģentūru vēl vairāk:

                              —

                              iesaistīt ieinteresētās puses Aģentūras provizoriskās darba programmas izstrādē (arī pirms šī procesa sākuma),

                              —

                              izstrādāt daudzgadu sistēmu, nosakot galvenās interešu jomas un izvirzot prioritātes,

                              —

                              pastiprināt ieinteresēto pušu nodrošinātās atgriezeniskās saites izmantošanu;

                        aicina Aģentūru arī informēt budžeta izpildes apstiprinātājiestādi par šajā sakarībā veiktajiem pasākumiem;

                  18.

                  norāda – tiek ziņots, ka Aģentūra ir īstenojusi četrus ļoti svarīgos ieteikumus, kas saistīti ar 2009. gadā veikto revīziju iepirkuma jomā, un IRD to pašlaik pārbauda;

                  19.

                  vērš uzmanību uz iepriekšējos budžeta izpildes apstiprināšanas ziņojumos izteiktajiem ieteikumiem, kas izklāstīti šīs rezolūcijas pielikumā;

                  20.

                  norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, kas iekļauti 2012. gada 10. maija rezolūcijā (7) par aģentūru darbību, finanšu pārvaldību un kontroli.

         (1)  OV C 366, 15.12.2011., 15. lpp.

         (2)  OV L 248, 16.9.2002., 1. lpp.

         (3)  OV L 77, 13.3.2004., 1. lpp.

         (4)  OV L 357, 31.12.2002., 72. lpp.

         (5)  OV L 250, 27.9.2011., 186. lpp.

         (6)  OV L 64, 12.3.2010., 759. lpp.

         (7)  Pieņemtie teksti, P7_TA(2012)0164 (skatīt šā Oficiālā Vēstneša 388. lpp.).

      PIELIKUMS

         EIROPAS PARLAMENTA IEPRIEKŠĒJO GADU IETEIKUMI

                  Eiropas Tīklu un informācijas drošības aģentūra

                  2006

                  2007

                  2008

                  2009

                  Darbības rezultāti

                  Nav

                  Nav

                              —

                              Aicina Aģentūru sākt šajā un iepriekšējos gados veikto darbību diahronisku analīzi.

                  Nav

                  Budžeta un finanšu pārvaldība

                              —

                              Aģentūras budžeta izpildē nav stingri ievērots gada pārskata un specifikācijas princips: vērojama darījumu koncentrēšanās gada pēdējā ceturksnī.

                              —

                              Trūkumi pamatdarbībā: 40 % saistību un vairāk nekā 50 % maksājumu, kas attiecas uz pamatdarbību, ir izpildīti novembrī un decembrī.

                              —

                              Trūkumi iepirkuma procedūrā (piedāvājumu priekšatlases nebija pamatotas, vērtēšanas komiteja nebija parakstījusi vērtēšanas dokumentus, kā arī dokumenti nebija strukturēti un pilnīgi).

                              —

                              ERP konstatēja trūkumus procedūrās: pamatlīguma budžeta pārāk zema novērtēšana (t. i., attiecībā uz trīs gadu pakalpojumu pamatlīgumu nebija pietiekami novērtētas vajadzības, un šiem izdevumiem visam gadam pieejamo budžetu iztērēja pusgada laikā).

                              —

                              Aicina Komisiju apzināt veidus, kā nodrošināt, lai pilnībā tiktu īstenots uz vajadzībām balstīts skaidras naudas pārvaldības princips.

                              —

                              Aicina Komisiju nodrošināt, lai Aģentūras naudas līdzekļu uzkrājumi ilgtermiņā būtu pēc iespējas mazāki.

                              —

                              Pauž bažas saistībā ar Revīzijas palātas konstatēto, proti, ka uz nākamo gadu pārnestās apropriācijas ir 19 % no Aģentūras kopējā budžeta.

                  Iekšējā revīzija un cilvēkresursi

                              —

                              Nav dokumentētas iekšējās kontroles procedūras, lai nodrošinātu pārredzamību un pareizu finanšu pārvaldību.

                  Nav

                              —

                              Paveiktais visu astoņu Iekšējās revīzijas dienesta ieteikumu īstenošanā, proti, tādās jomās kā personāla politika, 2008. gadā spēku zaudējušo līgumu atjaunošana, atlases komiteju neatkarība, apmācības pasākumu un kvalifikācijas pakāpes paaugstināšanas procedūras pārredzamība.

                              —

                              Trūkumi darbinieku atlases procedūrās.

                              —

                              Aicina Aģentūru ieviest ex post pārbaudes, izmantojot profesionāla pakalpojumu sniedzēja palīdzību.

                              —

                              Mudina Aģentūru ieviest pilnīgu fizisko inventarizāciju un nodrošināt grāmatvedības uzskaites precizitāti.

                  Publiskā iepirkuma procedūra

                  Nav

                  Nav

                  Nav

                              —

                              Aicina Aģentūru pilnveidot iekšējo kontroli, lai nodrošinātu līgumu un iepirkuma procedūru pareizu īstenošanu.

                              —

                              Mudina Aģentūru:

                              —

                              uzlabot pārredzamību gan attiecībā uz aplēsēm, gan atbildīgajām personām,

                              —

                              uzlabot iepirkumu apstiprināšanu finansiālu lēmumu pieņemšanas un darba programmu līmenī,

                              —

                              nodrošināt, ka gada darbības pārskatā tiek skaidri norādīti izņēmumi.

                              —

                              nodrošināt atbilstošu pasākumu veikšanu saistībā ar iespējamajiem pārkāpumiem

                              —

                              izstrādāt ex post pārbaudes un ziņot par tām


title: 2013/616/ES: Eiropas Parlamenta Lēmums ( 2013. gada 17. aprīlis ) par kopuzņēmuma Clean Sky 2011. finanšu gada budžeta izpildes apstiprināšanu#Eiropas Parlamenta Rezolūcija ( 2013. gada 17. aprīlis ) ar konstatējumiem, kas ir neatņemama daļa no lēmuma par kopuzņēmuma Clean Sky 2011. finanšu gada budžeta izpildes apstiprināšanu

text:
               16.11.2013

               LV

               Eiropas Savienības Oficiālais Vēstnesis

               L 308/340

         EIROPAS PARLAMENTA LĒMUMS
   (2013. gada 17. aprīlis)
   par kopuzņēmuma Clean Sky 2011. finanšu gada budžeta izpildes apstiprināšanu
   (2013/616/ES)
   EIROPAS PARLAMENTS,

               —

               ņemot vērā kopuzņēmuma Clean Sky 2011. finanšu gada galīgos pārskatus,

               —

               ņemot vērā Revīzijas palātas ziņojumu par kopuzņēmuma Clean Sky 2011. finanšu gada pārskatiem ar Kopuzņēmuma atbildēm (1),

               —

               ņemot vērā Padomes 2013. gada 12. februāra ieteikumu (05755/2013 – C7-0040/2013),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Padomes 2007. gada 20. decembra Regulu (EK) Nr. 71/2008, ar ko izveido kopuzņēmumu Clean Sky
                   (4), un jo īpaši tās 11. panta 4. punktu,

               —

               ņemot vērā ar Kopuzņēmuma valdes 2008. gada 7. novembra lēmumu pieņemtos kopuzņēmuma Clean Sky finanšu noteikumus,

               —

               ņemot vērā Atzinumu Nr. 2/2011 par kopuzņēmuma Clean Sky finanšu noteikumiem, ko Revīzijas palāta sniedza 2011. gada 8. februārī,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0086/2013),

               1.

               sniedz kopuzņēmuma Clean Sky izpilddirektoram apstiprinājumu par Kopuzņēmuma 2011. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt kopuzņēmuma Clean Sky direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 6, 10.1.2013., 9. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 30, 4.2.2008., 1. lpp.

      (5)  OV L 357, 31.12.2002., 72. lpp.

      EIROPAS PARLAMENTA REZOLŪCIJA
      (2013. gada 17. aprīlis)
      ar konstatējumiem, kas ir neatņemama daļa no lēmuma par kopuzņēmuma Clean Sky 2011. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā kopuzņēmuma Clean Sky 2011. finanšu gada galīgos pārskatus,

                  —

                  ņemot vērā Revīzijas palātas ziņojumu par kopuzņēmuma Clean Sky 2011. finanšu gada pārskatiem ar Kopuzņēmuma atbildēm (1),

                  —

                  ņemot vērā Padomes 2013. gada 12. februāra ieteikumu (05755/2013 – C7-0040/2013),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

                  —

                  ņemot vērā Padomes 2007. gada 20. decembra Regulu (EK) Nr. 71/2008, ar ko izveido kopuzņēmumu Clean Sky
                      (4), un jo īpaši tās 11. panta 4. punktu,

                  —

                  ņemot vērā ar Kopuzņēmuma valdes 2008. gada 7. novembra lēmumu pieņemtos kopuzņēmuma Clean Sky finanšu noteikumus,

                  —

                  ņemot vērā Atzinumu Nr. 2/2011 par kopuzņēmuma Clean Sky finanšu noteikumiem, ko Revīzijas palāta sniedza 2011. gada 8. februārī,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu (A7-0086/2013),

                  A.

                  tā kā kopuzņēmums Clean Sky (“Kopuzņēmums”) tika izveidots 2007. gada decembrī uz 10 gadu laikposmu ar mērķi Eiropas Savienībā paātrināt ekoloģiski tīru gaisa transporta tehnoloģiju izstrādi, pārbaudi un demonstrēšanu, lai tās varētu iespējami drīz izmantot;

                  B.

                  tā kā šis Kopuzņēmums ieguva autonomiju 2009. gada novembrī;

                  C.

                  tā kā Revīzijas palāta norāda, ka tā ir guvusi pamatotu pārliecību par to, ka Kopuzņēmuma gada pārskati par 2011. finanšu gadu ir ticami;

                  D.

                  tā kā Revīzijas palāta par Kopuzņēmuma pārskatos iekļauto pakārtoto darījumu likumību un pareizību ir sniegusi atzinumu ar piezīmēm;

                  E.

                  tā kā Savienības maksimālā iemaksa Kopuzņēmumā tā 10 gadu darbības laikposmā ir EUR 800 000 000, kas jāmaksā no Septītās pētniecības pamatprogrammas budžeta,

         Budžeta un finanšu pārvaldība

                  1.

                  pieņem zināšanai, ka Kopuzņēmuma 2011. finanšu gada galīgajā grozītajā budžetā saistību apropriācijas bija EUR 175 000 000 apmērā un maksājumu apropriācijas – EUR 159 800 000 apmērā, turklāt pieņem zināšanai, ka saistību apropriāciju un maksājumu apropriāciju izlietojuma līmenis bija attiecīgi 94 % un 64 %; prasa iesniegt Eiropas Parlamentam detalizētu progresa ziņojumu par minētajiem trūkumiem, kurā iekļauti arī konkrēti priekšlikumi izlietojuma līmeņa pakāpeniskai uzlabošanai;

                  2.

                  pauž bažas, ka maksājumu apropriāciju zemais izlietojuma līmenis atspoguļo kavēšanos Kopuzņēmuma darbību īstenošanā, tostarp liels laika periods paiet arī no uzaicinājuma iesniegt priekšlikumus publicēšanas līdz dotāciju nolīgumu parakstīšanas brīdim; mudina Kopuzņēmumu veikt nepieciešamos pasākumus, lai novērstu šādus kavējumus un samazinātu vidējo laika periodu no uzaicinājuma iesniegt priekšlikumus publicēšanas līdz dotāciju nolīgumu parakstīšanas brīdim, kas 2011. gadā bija 291 diena no pirmā uzaicinājuma;

                  3.

                  uzsver to, ka zemais budžeta izpildes līmenis atspoguļojas arī pārmērīgā naudas līdzekļu atlikumā, kas gada beigās bija EUR 51 000 000 (32 % no pieejamajām maksājumu apropriācijām 2011. gadā);

                  4.

                  pauž nožēlu, ka Kopuzņēmums rīkojās pretrunā saviem finanšu noteikumiem un bez valdes lēmuma uz 2012. gadu pārnesa maksājumu apropriācijas EUR 68 000 000 apmērā;

                  5.

                  atzīst, ka 2011. gadā ievērojami kavējās izmaksu pieprasījumu saņemšana saistībā ar dotāciju nolīgumiem ar dalībniekiem un tāpēc liela skaita pieprasījumu apstiprināšanu nevarēja pabeigt līdz galīgo pārskatu sagatavošanas brīdim; atzīmē, ka saistītos ieguldījumus natūrā EUR 52 000 000 apmērā valde laikus nevarēja apstiprināt un tāpēc tos nevarēja reģistrēt pie neto aktīviem, bet nācās iegrāmatot pie saistībām; ņem vērā, ka tā rezultātā Kopuzņēmums norādīja negatīvus neto aktīvus EUR 18 500 000 apmērā, jo galīgie pārskati atspoguļo šo pārejas situāciju, taču tas nenozīmē, ka pastāvētu jelkāds risks Kopuzņēmuma maksātspējai;

                  6.

                  pauž bažas, ka Kopuzņēmums par gada pārskatos iekļauto pakārtoto darījumu likumību un pareizību saņēmis Revīzijas palātas atzinumu ar piezīmi, pamatojoties uz to, ka ex post revīzijās konstatētais kļūdu īpatsvars bija 6,16 %; atzīmē, ka Kopuzņēmums ir pabeidzis ex post revīzijas par EUR 44 300 000 (18,8 % no visiem izmaksu pieprasījumiem, ko Kopuzņēmums saņēmis triju gadu posmā no 2008. gada); pauž nožēlu, ka minētajā ex post revīzijā konstatētais kļūdu līmenis bija 6,16 % un, ņemot vērā veiktās korektīvās darbības, piemēram, atmaksāšanas mehānisma izmantošanu, – 4,09 %; atkārtoti norāda, ka Kopuzņēmumam nekavējoties jāuzlabo ex ante pārbaužu kvalitāte, jo īpaši saistībā ar dotāciju pārvaldību, prasa informēt budžeta izpildes apstiprinātājiestādi par Kopuzņēmuma turpmāk veikto ex post revīziju rezultātiem un sagatavot visaptverošu progresa ziņojumu, kurā iekļauti konkrēti priekšlikumi kļūdu līmeņa pakāpeniskai samazināšanai;

         Iekšējās kontroles sistēmas

                  7.

                  pieņem zināšanai Revīzijas palātas informāciju, ka Kopuzņēmumā 2011. gada laikā nav pilnībā ieviestas iekšējās kontroles un finanšu informācijas sistēmas, tostarp jaunais rīks, ar kuru paredzēts pārvaldīt datus, kas attiecas uz izmaksu deklarācijām, kuras iesniedz Kopuzņēmuma dalībnieki un līdzekļu saņēmēji, un ka ir jāturpina darbs pie ex ante kontroles procedūrām, kuras piemēro apstiprināšanā; mudina Kopuzņēmumu veikt nepieciešamos pasākumus, lai pabeigtu iekšējās kontroles un finanšu informācijas sistēmu ieviešanu un sāktu izmantot nepieciešamos rīkus;

                  8.

                  pauž nožēlu par saņemto informāciju, ka attiecībā uz ex ante kontroles procedūrām, ko piemēroja izmaksu deklarācijām, tika atklātas šādas nepilnības:

                              —

                              kontrolsaraksti, kurus izmantoja ex ante izmaksu deklarāciju pārbaudēs, ne vienmēr bija pilnībā izpildīti,

                              —

                              vienā gadījumā revīzijas apliecinājumā, kas bija pievienots kāda sadarbības partnera izmaksu deklarācijai, bija ietverti izņēmumi attiecībā uz personāla izmaksām un apakšlīgumu slēgšanu, tomēr šo izņēmumu rezultātā izmaksu deklarācijā nebija veikti nekādi labojumi,

                              —

                              pretēji finanšu procedūru rokasgrāmatai nav pierādījumu, ka atbildīgie darbinieki pārbauda arī līgumu izpildes finansiālos aspektus,

                              —

                              vismaz trijos darījumos finanšu pārbaudes veicēja un kredītrīkotāja pienākumi bija jāpilda administratīvajam vadītājam, kas ir pretrunā ar finanšu procedūru rokasgrāmatas noteikumiem un pienākumu nošķiršanas principu;

                  9.

                  konstatē, ka grāmatvedis 2012. gada martā pabeidza pakārtoto uzņēmējdarbības procesu apstiprinājuma pārbaudes, kā tas ir paredzēts Kopuzņēmuma finanšu noteikumos; tomēr atzīmē, ka grāmatveža apstiprinājuma ziņojumā bija formulēti vairāki ieteikumi, īpaši vajadzība uzlabot izdevumu deklarāciju apstiprināšanas sistēmu un ieviest rīku, kas ļautu pienācīgi ziņot vadībai par budžeta un grāmatvedības jautājumiem;

                  10.

                  atzīmē, ka Komisijas Iekšējās revīzijas dienests 2011. gadā veica riska novērtēšanu un, pamatojoties uz šīs novērtēšanas rezultātiem, valdes pieņemšanai tika iesniegts stratēģisko revīziju plāns 2012.–2014. gadam; atgādina, ka Kopuzņēmums 2009. gada novembrī ieguva autonomiju;

                  11.

                  atzīmē to, ka netika pienācīgi piemērota iekasēšanas rīkojumu izdošanas procedūra saistībā ar Kopuzņēmuma kārtējām izmaksām, jo dalībniekiem adresētajam lūgumam veikt 2011. gada iemaksas nebija pievienota naudas plūsmas prognoze, kā tas paredzēts finansēšanas nolīgumā;

         Citi ar pārvaldību saistīti jautājumi

                  12.

                  atzīmē Revīzijas palātas konstatējumu, ka Kopuzņēmums 2011. gada beigās vēl nebija līdz galam izstrādājis iekšējās procedūras, kas piemērojamas, lai uzraudzītu, kā tiek īstenoti noteikumi par pētniecības rezultātu aizsardzību, izmantošanu un izplatīšanu;

                  13.

                  atgādina, ka Revīzijas palāta savā 2011. gada atzinumā par Kopuzņēmuma finanšu noteikumiem norādīja uz vairākām jomām, kuras būtu koriģējamas, taču šī grozījumu procedūra vēl nav pabeigta; pauž gandarījumu, ka Kopuzņēmums grozīs savus finanšu noteikumus vienlaikus ar tā pamata Finanšu regulas atjaunināšanu;

                  14.

                  norāda, ka Kopuzņēmums 2011. gadā izveidoja uzņēmējdarbības nepārtrauktības plānu un pavirzījās uz priekšu IT drošības pasākumu dokumentēšanas jomā, turklāt tika formulēti būtiski negadījuma seku novēršanas plāna elementi, taču šis darbs vēl ir jāpabeidz un jāapstiprina;

                  15.

                  atzinīgi vērtē uzņēmējvalsts līgumu starp Kopuzņēmumu un Beļģijas iestādēm par biroja telpām, privilēģijām un imunitāti, kā arī citu paredzamo atbalstu, kas tika parakstīts 2012. gada februārī;

         Citi jautājumi

                  16.

                  atkārtoti aicina Revīzijas palātu pieņemamā termiņā iesniegt Eiropas Parlamentam īpašu ziņojumu par kopīgām problēmām, kas saistītas ar kopuzņēmumu atšķirīgo statusu un kas šiem veidojumiem būtu jārisina kopā ar saviem partneriem, lai nodrošinātu pievienoto vērtību un Savienības pētniecības, tehnoloģiju attīstības un demonstrējumu programmu efektīvu īstenošanu; turklāt norāda, ka minētajā ziņojumā būtu jāiekļauj novērtējums par kopuzņēmumu izveides un struktūras efektivitāti.

         (1)  OV C 6, 10.1.2013., 9. lpp.

         (2)  OV L 248, 16.9.2002., 1. lpp.

         (3)  OV L 298, 26.10.2012., 1. lpp.

         (4)  OV L 30, 4.2.2008., 1. lpp.

         (5)  OV L 357, 31.12.2002., 72. lpp.


title: 2011/614/ES: Eiropas Parlamenta Lēmums ( 2011. gada 10. maijs ) par Kopuzņēmuma novatorisku zāļu jomā uzsāktās ierosmes īstenošanai 2009. finanšu gada budžeta izpildes apstiprināšanu#Eiropas Parlamenta Rezolūcija ( 2011. gada 10. maijs ) ar konstatējumiem, kas ir neatņemama daļa no Lēmuma par Kopuzņēmuma novatorisku zāļu jomā uzsāktās ierosmes īstenošanai 2009. finanšu gada budžeta izpildes apstiprināšanu

text:
               27.9.2011

               LV

               Eiropas Savienības Oficiālais Vēstnesis

               L 250/250

         EIROPAS PARLAMENTA LĒMUMS
   (2011. gada 10. maijs)
   par Kopuzņēmuma novatorisku zāļu jomā uzsāktās ierosmes īstenošanai 2009. finanšu gada budžeta izpildes apstiprināšanu
   (2011/614/ES)
   EIROPAS PARLAMENTS,

               —

               ņemot vērā Kopuzņēmuma novatorisku zāļu jomā uzsāktās ierosmes īstenošanai 2009. finanšu gada galīgos pārskatus,

               —

               ņemot vērā Revīzijas palātas ziņojumu par Kopuzņēmuma novatorisku zāļu jomā gada pārskatiem par 2009. gada 31. decembrī slēgto finanšu gadu, ar Kopuzņēmuma atbildēm (1),

               —

               ņemot vērā Padomes 2011. gada 15. februāra ieteikumu (05894/2011 – C7-0051/2011),

               —

               ņemot vērā EK līguma 276. pantu un Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Padomes 2007. gada 20. decembra Regulu (EK) Nr. 73/2008, ar ko izveido Kopuzņēmumu novatorisku zāļu jomā uzsāktās ierosmes īstenošanai (3), un jo īpaši tās 11. panta 4. punktu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0129/2011),

               1.

               sniedz Kopuzņēmuma novatorisku zāļu jomā uzsāktās ierosmes īstenošanai izpilddirektoram apstiprinājumu par Kopuzņēmuma 2009. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Kopuzņēmuma novatorisku zāļu jomā uzsāktās ierosmes īstenošanai izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 342, 16.12.2010., 15. lpp.

      (2)  OV L 248, 16.9.2002., 1. lpp.

      (3)  OV L 30, 4.2.2008., 38. lpp.

      (4)  OV L 357, 31.12.2002., 72. lpp.

      EIROPAS PARLAMENTA REZOLŪCIJA
      (2011. gada 10. maijs)
      ar konstatējumiem, kas ir neatņemama daļa no Lēmuma par Kopuzņēmuma novatorisku zāļu jomā uzsāktās ierosmes īstenošanai 2009. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Kopuzņēmuma novatorisku zāļu jomā uzsāktās ierosmes īstenošanai 2009. finanšu gada galīgos pārskatus,

                  —

                  ņemot vērā Revīzijas palātas ziņojumu par Kopuzņēmuma novatorisku zāļu jomā gada pārskatiem par 2009. gada 31. decembrī slēgto finanšu gadu, ar Kopuzņēmuma atbildēm (1),

                  —

                  ņemot vērā Padomes 2011. gada 15. februāra ieteikumu (05894/2011 – C7-0051/2011),

                  —

                  ņemot vērā EK līguma 276. pantu un Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

                  —

                  ņemot vērā Padomes 2007. gada 20. decembra Regulu (EK) Nr. 73/2008, ar ko izveido Kopuzņēmumu novatorisku zāļu jomā uzsāktās ierosmes īstenošanai (3), un jo īpaši tās 11. panta 4. punktu,

                  —

                  ņemot vērā Kopuzņēmuma novatorisku zāļu jomā uzsāktās ierosmes īstenošanai finanšu noteikumus, kurus pieņēma 2009. gada 2. februārī ar Kopuzņēmuma valdes lēmumu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu (A7-0129/2011),

                  A.

                  tā kā Revīzijas palāta ir norādījusi, ka tā ir guvusi pamatotu pārliecību par to, ka gada pārskati par 2009. finanšu gadu ir ticami un ka pakārtotie darījumi ir likumīgi un pareizi;

                  B.

                  tā kā Kopuzņēmumu novatorisku zāļu jomā uzsāktās ierosmes īstenošanai izveidoja 2007. gada februārī, lai būtiski uzlabotu zāļu izstrādes procesa efektivitāti un lietderīgumu un lai tādējādi ilgtermiņā farmācijas nozarē ražotu efektīvākas un drošākas novatoriskas zāles;

                  C.

                  tā kā Kopuzņēmums tikai sāk savu darbību un līdz 2009. gada beigām vēl nebija pilnībā ieviesis iekšējo kontroli un finanšu informācijas sistēmu,

         Budžeta izpilde

                  1.

                  norāda, ka Kopuzņēmuma galīgais 2009. gada budžets ietvēra saistību apropriācijas EUR 82 000 000 apmērā un maksājumu apropriācijas EUR 82 000 000 apmērā; turklāt atzīst, ka saistību apropriāciju un maksājumu apropriāciju izlietojuma līmenis bija attiecīgi 97 % un 1 %;

                  2.

                  atzīst, ka Kopuzņēmums joprojām ir darbības uzsākšanas posmā; tomēr pauž bažas par to, ka maksājumu apropriāciju izlietojuma līmenis bija tikai 1 %;

         Dalības maksa

                  3.

                  aicina Kopuzņēmumu Komisijas vadībā saskaņot dalības maksas norādīšanu savos pārskatos;

                  4.

                  turklāt aicina Kopuzņēmumu turpināt dalības un līdzfinansējuma noteikumu izstrādi, un jo īpaši attiecībā uz:

                              —

                              jaunu biedru pievienošanās kārtību,

                              —

                              biedru ieguldījumu natūrā,

                              —

                              noteikumiem, kas Kopuzņēmumam ir jāievēro, veicot dalības maksas revīziju,

                              —

                              nosacījumiem, saskaņā ar kuriem Kopuzņēmuma valde var apstiprināt līdzfinansējumu;

         Iekšējās kontroles sistēmas

                  5.

                  mudina Kopuzņēmumu pabeigt iekšējās kontroles un finanšu informācijas sistēmas ieviešanu;

                  6.

                  turklāt aicina Kopuzņēmumu savos finanšu noteikumos iekļaut īpašu atsauci uz Komisijas Iekšējās revīzijas dienesta kā Kopuzņēmuma iekšējā revidenta pilnvarām, pamatojoties uz noteikumiem, kas izklāstīti Finanšu pamatregulā, kuru piemēro Kopienas struktūrām;

                  7.

                  jo īpaši uzskata, ka Komisijai kā iekšējam revidentam vajadzētu konsultēt Kopuzņēmumu par riska pārvaldīšanu, sniedzot neatkarīgus atzinumus par vadības un kontroles sistēmu kvalitāti un ieteikumus, kā uzlabot darbību izpildes nosacījumus un veicināt pareizu finanšu vadību; uzskata, ka ļoti būtiski ir arī, lai Kopuzņēmums budžeta izpildes apstiprinātājiestādei iesniegtu tā izpilddirektora sagatavotu ziņojumu, kurā apkopota informācija par iekšējā revidenta veikto iekšējo revīziju skaitu un veidu, sniegtajiem ieteikumiem un pasākumiem, kas veikti saistībā ar minētajiem ieteikumiem;

                  8.

                  uzskata – ņemot vērā Kopuzņēmuma budžetu un uzdevumu sarežģītību, tam vajadzētu apsvērt tādas revīzijas komitejas izveidi, kas strādātu tiešā Kopuzņēmuma valdes pakļautībā;

         Nav nolīguma ar uzņēmējvalsti

                  9.

                  mudina Kopuzņēmumu nekavējoties noslēgt nolīgumu ar uzņēmējvalsti Beļģiju par biroja telpām, privilēģijām un imunitāti, kā arī par citu atbalstu, kas Beļģijai būtu jāsniedz Kopuzņēmumam, kā paredzēts Regulā (EK) Nr. 73/2008, ar ko izveido Kopuzņēmumu.

         (1)  OV C 342, 16.12.2010., 15. lpp.

         (2)  OV L 248, 16.9.2002., 1. lpp.

         (3)  OV L 30, 4.2.2008., 38. lpp.

         (4)  OV L 357, 31.12.2002., 72. lpp.